ઈલિયાનાનું કહેવું છે કે એક યુવતી હોવાના નાતે તેની કરિયરનો જે ગ્રાફ રહ્યો તે તેના માટે સૌથી વધુ ખુશીની વાત છે. તે કહે છે કે મને, મારાં માતા-પિતા અને મારા પરિવારને એ વાત પર ગર્વ થાય છે કે ઇન્ડસ્ટ્રીમાં મેં મારા બલબુતા પર નામ કમાયું. ઈલિયાના કહે છે કે મને જે પણ ઓફર અને રોલ મળ્યાં તે મારી પ્રતિભાના દમ પર મળ્યાં. મને લાગે છે કે મારાં માતા-પિતાએ મને એટલી મજબૂત બનાવી કે હું ક્યાંય ઝૂકું નહીં અને માથું ઉઠાવીને ચાલી શકું.